text: Unge gider ikke mørtel og beton
  05 maj 2014 kl. 09.49
  Der er stor mangel på elever til struktørfaget på AMU Vest i Esbjerg. Flere virksomheder står med ubesatte praktikpladser.
  
  Selvom der er stor fokus på manglen på praktikpladser for eleverne på erhvervsskolerne, så er struktørfaget på AMU Vest kommet i den stik modsatte situation.
  Lige nu er der kun ganske få unge, der har lyst til at være anlægsstruktør eller bygningssstruktør og derfor må de lokale virksomheder lade praktikpladserne stå ubesatte.
  -Det ville være optimalt, hvis vi fik 50 flere elever årligt. Men tilsyneladende står faget lidt i skyggen af de større håndværksuddannelser, og samtidig har snakken om mangel på praktikpladser måske afskrækket nogen, siger Michael Mathiesen, der er formand for Dansk Byggeri.
  Ifølge Dansk byggeri vil der frem mod 2022 være et behov for flere struktører i Sydjylland.
  